EkBass/fiwiki-20250220-pages-articles huggingface dataset:
René Mayer

René Mayer (1895–1972) oli ranskalainen poliitikko, joka toimi maansa pääministerinä vuonna 1953, ja Euroopan unionin edeltäjän Euroopan hiili- ja teräsyhteisön johtokunnan puheenjohtajana 1955–1958. Mayer syntyi Pariisissa, opiskeli juristiksi ja osallistui ensimmäiseen maailmansotaan. Hän työskenteli Air Francen hallinnossa 1933–1940, mutta Vichyn hallitus pakotti hänet eroamaan. Mayer liittyi vastarintaliikkeeseen. Sodan jälkeen Mayeristä tuli liikenneministeri ja vuonna 1946 hänet valittiin parlamenttiin Radikaalipuolueen riveistä. Hän toimi liikenne-, valtionvarain- ja oikeusministerinä useissa hallituksissa, ja vuonna 1953 hänestä tuli pääministeri. Pääministerinä hän ajoi yhteistyötä Britannian kanssa ja koko Euroopan puolustusyhteistyötä. Hallituksensa kaaduttua hän jatkoi Euroopan yhteistyökuvioissa mikä huipentui Euroopan hiili- ja teräsyhteisön johtokunnan puheenjohtajajuuteen. Mayer oli aktiivinen Ranskan juutalaisyhteisön jäsen. == Lähteet == Luokka:Ranskan pääministerit Luokka:Ranskan oikeusministerit Luokka:Ranskan valtiovarainministerit Luokka:Ranskan puolustusministerit Luokka:Euroopan unionin vaikuttajat Luokka:Ranskalaiset viranhaltijat Luokka:Liikenneministerit Luokka:Vuonna 1895 syntyneet Luokka:Vuonna 1972 kuolleet
Bø Sommarland

Bø Sommarland on Midt-Telemarkin kunnassa Norjassa sijaitseva vesipuisto, joka on avattu vuonna 1985. Se kuuluu samaan Parques Reunidos -konserniin kuin Tusenfryd. Bø Sommarland - Splash.JPG|Vesiliukumäkiä Bø Sommarland - lekeplass.JPG|Leikkipaikka ==Lähteet== ==Aiheesta muualla== * Vesipuiston kotisivut Luokka:Norjan huvipuistot Luokka:Vesipuistot Luokka:Midt-Telemark
Paul Finet

Paul Finet (4. marraskuuta 1897 – 18. toukokuuta 1965) oli belgialainen poliitikko, joka toimi Euroopan unionin edeltäjän Euroopan hiili- ja teräsyhteisön johtokunnan puheenjohtajana 13. tammikuuta 1958 – 14. syyskuuta 1959. Finett oli taustaltaan automekaanikko. Ennen toista maailmansotaa hän toimi Belgian auto- ja kuljetusalan ammattiliiton johtajana. Sodan aikana hän työskenteli Lontoossa viestintäministeriössä. Sodan jälkeen hän palasi Belgiaan ja toimi kansainvälisessä ammattiyhdistysliikkeessä. Kun Hiili- ja teräsyhteisö perustettiin vuonna 1952, Finet valittiin heti sen johtokunnan jäseneksi ja myöhemmin puheenjohtajaksi. Hän jatkoi johtokunnan jäsenenä kuolemaansa asti. == Lähteet == Luokka:Euroopan unionin vaikuttajat Luokka:Belgialaiset poliitikot Luokka:Vuonna 1897 syntyneet Luokka:Vuonna 1965 kuolleet
Jukka Salovaara

Jukka Salovaara (s. 1968 Helsinki) on suomalainen diplomaatti. Hän on toiminut toukokuusta 2022 lähtien ulkoministeriön valtiosihteerinä. Salovaara toimi vuosina 2019–2022 Suomen pysyvänä edustajana ja edustuston päällikkönä Yhdistyneissä kansakunnissa. Vuosina 2015–2019 Salovaara toimi ulkoministeriön poliittisen osaston päällikkönä. Aiemmin hän on toiminut mm. ulkoministeriön Eurooppa-osaston päällikkönä, valtioneuvoston EU-sihteeristön apulaispäällikkönä ja eduskunnan ulkoasiainvaliokunnan valiokuntaneuvoksena. Salovaara valmistui valtiotieteiden maisteriksi Helsingin yliopistosta vuonna 1992 ja suorittanut ulkoministeriön kansainvälisten asioiden valmennuskurssin vuonna 1995. == Lähteet == Luokka:Suomen ulkoministeriön valtiosihteerit Luokka:Vuonna 1968 syntyneet Luokka:Elävät henkilöt
Kauko-ohjattu asetorni

Kauko-ohjattu asetorni ( on etäältä ohjattava asejärjestelmä, johon kuuluu usein pieni- tai keskikaliiperinen ase ja jonkinlainen tulenjohtojärjestelmä. Tällainen torni sijoitetaan yleensä taisteluajoneuvon katolle, sota-alukselle tai miehittämättömään ajoneuvoon. Se voi korvata esimerkiksi perinteisen manuaalisesti käytettävän konekiväärin, mikä mahdollistaa aseen käyttäjän pysymisen suojassa sisällä. == Toiminta == thumb|Saab Trackfire Jehu-luokan maihinnousuveneen katolla Kauko-ohjatun asetornin varsinaisena aseena voi olla esimerkiksi konekivääri, kranaattikonekivääri tai muu kevyehkö ase. Järjestelmän ohjaaja istuu yleensä sisällä suojassa ja käyttää asetta näytön ja kauko-ohjaimen avulla. Toisaalta ohjaaja voi olla kaukanakin tai järjestelmä voi olla kokonaan automaattinen. Tornissa voi olla kameroita, pimeänäkölaitteet, lämpökamera ja muita sensoreita, joilla etäohjaaja havainnoi ympäristöä ja tähtää. Nämä ovat liitettynä tietokoneeseen ja digitaalisiin järjestelmiin. Vaihtoehtoisesti järjestelmä voi olla analoginen ja periskoopin välityksellä käytettävä. == Lähteet == Luokka:Aseet
Piero Malvestiti

Piero Malvestiti (26. kesäkuuta 1899 – 5. marraskuuta 1964) oli italialainen poliitikko, joka toimi monissa ministerin tehtävissä ja sitten Euroopan unionin edeltäjän Euroopan hiili- ja teräsyhteisön johtokunnan puheenjohtajana 1959–1963. Hän osallistui ensimmäiseen maailmansotaan ja toimi sotaveteraanien järjestöissä, ammattiyhdistysliikkeessä ja katolisen kirkon poliittisessa toiminnassa. Fasistien vallan aikana hän joutui vankilaan mutta vapautui terveyssyistä. == Lähteet == Luokka:Euroopan unionin vaikuttajat Luokka:Italialaiset poliitikot Luokka:Vuonna 1899 syntyneet Luokka:Vuonna 1964 kuolleet
Hope Jahren

Anne Hope Florine Jahren (s. 27. syyskuuta 1969 Minnesota) on yhdysvaltalainen geobiologi ja Oslon yliopiston professori, joka tutkii fossilisoituneita kasveja. Hän on julkaissut yli 70 tiedeartikkelia ja ottanut julkisesti kantaa tiedeyhteisössä tapahtuvaan seksuaaliseen häirintään sekä syrjintään. Vuonna 2016 yhdysvaltalaislehti Time nimesi Jahrenin yhdeksi maailman sadasta vaikutusvaltaisimmasta henkilöstä. Tieteellisten artikkelien lisäksi Jahren on julkaissut myös kirjoja. Hänen muistelmateoksensa Lab Girl nousi The New York Timesin julkaisemalle myydyimpien kirjojen listalle. Hänen toinen kirjansa The Story of More käsittelee ilmastonmuutosta. Jahrenin ensimmäinen fiktiivinen teos Adventures of Mary Jane ilmestyi vuonna 2024. == Lapsuus == Jahren kasvoi pienessä kaupungissa Minnesotassa. Hänen isoisovanhempansa olivat Yhdysvaltoihin muuttaneita norjalaisia ja skandinaavinen kulttuuri näkyi edelleen perheen arjessa. Jahrenin isä opetti fysiikkaa paikallisessa kansalaisopistossa, ja Jahren kiinnostui luonnontieteistä vietettyään lapsena aikaa tämän laboratoriossa. == Ura == Jahren suoritti alemman korkeakoulututkinnon vuonna 1991 Minnesotan yliopistossa, jossa hän opiskeli geologiaa. Sen jälkeen hän tutki virtauskemiaa Norjassa Fulbright-ohjelman apurahalla ennen kuin väitteli tohtoriksi Kalifornian yliopiston Berkeleyn kampuksen maaperätieteen laitokselta vuonna 1996. Jahren teki opetus- ja tutkimustyötä Georgian teknillisessä yliopistossa vuosina 1996–1999 ja Johns Hopkinsin yliopistossa vuosina 1999–2008, jolloin hän työskenteli myös professorina. Jahren oli Havaijin yliopiston Mānoan kampuksen professori vuosina 2008–2016 ja vuodesta 2016 lähtien hänellä on ollut professuuri Oslon yliopistossa. Jahren julkaisi muistelmateoksen Lab Girl vuonna 2016. Kirja nousi The New York Timesin bestsellerilistalle ja voitti National Book Critics Circle -järjestön jakaman palkinnon parhaasta omaelämäkerrasta. Hänen toinen kirjansa, ilmastonmuutosta selittävä The Story of More, ilmestyi vuonna 2020. Jahrenin ensimmäinen fiktiivinen teos, nuorille suunnattu historiallinen romaani Adventures of Mary Jane, julkaistiin kesäkuussa 2024. Se kertoo Mark Twainin Huckleberry Finnin seikkailut -romaanissa esiintyvän Mary Janen seikkailuista Mississippijoella. == Saavutukset == Yhdysvaltalainen aikakauslehti Time nimesi Jahrenin yhdeksi maailman sadasta vaikutusvaltaisimmasta henkilöstä vuonna 2016. Nimitykseen vaikuttivat paitsi Jahrenin johtava asema omalla alallaan ja hyvä kirjoitustaito, myös hänen työnsä tiedeyhteisössä tapahtuvan seksuaalisen häirinnän ja syrjinnän esiintuomisessa. Jahren on saanut myös kolme Fulbright-stipendiä ja tuli vuonna 2005 valituksi Popular Science -lehden kokoamalle Brilliant 10 -listalle. == Teokset == * Lab Girl (2016) * The Story of More (2020) * Adventures of Mary Jane (2024) == Lähteet == == Aiheesta muualla == * Jahrenin laboratorion kotisivu Luokka:Elävät henkilöt Luokka:Vuonna 1969 syntyneet Luokka:Yhdysvaltalaiset geologit Luokka:Yhdysvaltalaiset biologit Luokka:Yhdysvaltalaiset professorit Luokka:Oslon yliopiston professorit Luokka:Yhdysvaltalaiset kirjailijat
DPI

DPI voi tarkoittaa seuraavia: * Disabled Peoples' International, kansallisten järjestöjen verkosto * "Dots per inch", tulostuksen ja näyttöjen tarkkuus * Deep Packet Inspection, tietokoneverkkojen tekniikka * Daytona Prototype International, urheiluautoluokka * Department of Public Information, YK:n tiedotusosasto
Korjakija (lehti)

Korjakija () on Venäjällä Kamtšatkan aluepiirin Korjakian piirikunnan keskuksessa Palanassa ilmestyvä sanomalehti. Lehti perustettiin vuonna 1937 nimellä Korjakski bolševik (”Korjakian bolševikki”). Vuonna 1954 se sai nimen Korjakski kommunist (”Korjakian kommunisti”). Se oli neuvostoaikana NKP:n Korjakian piirikuntakomitean ja piirikuntaneuvoston äänenkannattaja. Kolmesti viikossa ilmestyneen lehden painosmäärä oli 1970-luvun puolivälissä 2 000 kappaletta. Lehti sai vuonna 1991 nimen Narodovlastije (”Kansanvalta”), ja siitä tuli Korjakian autonomisen piirikunnan duuman äänenkannattaja. Myöhemmin sen levikki supistui lähinnä Palanan taajamaan. Vuonna 2022 lehdelle annettiin äänestyksen perusteella nimi Korjakija ja se laajennettiin jälleen piirikuntalehdeksi. Korjakija ilmestyy kerran viikossa valtiollisen Kamtšatka- uutistoimiston julkaisemana. Venäjänkielinen lehti sisältää toisinaan myös korjakin- ja eveninkielistä aineistoa. Sen painosmäärä oli 1 200 kappaletta vuonna 2024. ==Lähteet== ==Aiheesta muualla== * Lehden numerot pdf-muodossa Luokka:Kamtšatkan aluepiiri Luokka:Neuvostoliittolaiset sanomalehdet Luokka:Venäläiset sanomalehdet
Oikeuspalatsi

Oikeuspalatsi () on Euroopan unionin tuomioistuimen Luxemburgissa sijaitseva rakennus. Oikeuspalatsissa pidetään unionin tuomioistuimen suulliset käsittelyt. Oikeuspalatsi vihittiin käyttöön vuonna 1973 ja sitä on täydennetty useilla laajennusosilla 1980– ja 1990–luvulla. Oikeuspalatsi peruskorjattiin 2000-luvun alussa ja se on vuodesta 2008 edustanut tuomioistuimen yleisölle avointa puolta. Oikeuspalatsi on rakennettu teräksestä ja lasista, mikä ilmentää toimielimen historiaa Euroopan hiili- ja teräsyhteisön lainkäyttöviranomaisena. Oikeuspalatsissa on viisi istuntosalia. Salien edustalla olevat aulatilat yhdistyvät toisiinsa, muodostaen salin nimeltä Salle des Pas perdus. == Rakennuskokonaisuus == Oikeuspalatsin kokonaisuuteen kuuluvat seuraavat rakennukset: * Anneau-rakennus * Erasmus- rakennus * Thomas More ‑rakennus * Themis-rakennus * Comenius-torni * Montesquieu-torni * Rocca-torni * Galleria-käytävä == Lähteet == Luokka:Euroopan unionin tuomioistuimen rakennukset ja rakennelmat
Anneau-rakennus

Anneau‑rakennus on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Anneau-rakennus on rakennettu 2000-luvun alussa Oikeuspalatsin peruskorjauksen yhteydessä. Anneau-rakennus ympäröi Oikeuspalatsia. Rakennuksessa sijaitseva unionin tuomioistuimen tuomareiden ja julkisasiamiesten kabinetit sekä neuvottelusalit. Anneau on rakennettu 116 pilarin varaan, jotka ovat korkeudeltaan 10 metriä. == Lähteet == Luokka:Euroopan unionin tuomioistuimen rakennukset ja rakennelmat
Nokitapakulo

Nokitapakulo (Eugralla paradoxa) on tapakuloihin kuuluva lintulaji. Lajia tavataan Etelä-Amerikassa. == Koko ja ulkonäkö == Nokitapakulo kasvaa 14–16 cm pitkäksi. Sukupuolet muistuttavat toisiaan ulkonäöltään. Lajin pää, selkä, siivet ovat tumman harmaat. Naama on muuta yläruumista vaaleampi. Nokitapakulon rinta ja vatsa ovat harmaat ja kyljet, alaperä ja pyrstön alapuoli ovat punaruskeat. ==Levinneisyys ja elintavat== Nokitapakuloa tavataan Chilessä ja Argentiinan länsiosissa. Lajin elinympäristöä ovat kosteiden metsien ja metsien reunamaiden tiheiköt ja pensaikot. Lintu rakentaa oksista pallomaisen pesän, jonka sisäänkäynti on sivulla. Pesimäkausi on syyskuusta joulukuulle. == Lähteet == Luokka:Tapakulot
Joululauluja (Tapani Kansan albumi)

Joululauluja on suomalaislaulaja Tapani Kansan jouluaiheinen 10. studioalbumi, joka julkaistiin jouluksi 1980. Albumi sisältää tunnettuja joululauluja, joita kansa tulkitsee Ilkka Kuusiston säestämänä. Albumi julkaistiin CBS- levymerkillä LP-levynä ja C-kasettina. CD-levynä albumi julkaistiin vuonna 1990. Levy oli Kansan ensimmäinen jouluaiheinen studioalbumi. Seuraava jouluaiheinen levy Tiernapojat ilmestyi vuonna 1982. Levyllä esiintyvät Kansan ohella Kassu Halonen, Mikko Alatalo ja Pekka Luoma. Soolouran seuraava joululevy Oi jouluyö ilmestyi 1988. == Kappaleet == === A-puoli === # # # # # # === B-puoli === # * # # # # # == Kokoonpano == * Tapani Kansa – laulu * Ilkka Kuusisto – kosketinsoittimet === Tuotanto === * Tapani Kansa – tuottaja * Ronnie Kranck – äänittäjä (PhotoSonic-studiot) * Hannu Männynoksa – valokuvat * Tapio Rantanen – ulkoasu == Lähteet == Luokka:Tapani Kansan albumit Luokka:Vuoden 1980 joulualbumit Luokka:Suomalaiset joulualbumit
Erasmus-rakennus

Erasmus‑rakennus on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Erasmus-rakennus on tuomioistuimen oikeuspalatsin ensimmäinen laajennusosa, joka valmistui vuonna 1988. Erasmus-rakennuksen ovat suunnitelleet Paul Fristsch, Jean Herr ja Gilbert Huyberechts Erasmus-rakennus oli alkujaan oikeuspalatsista erillinen rakennus. Rakennus peruskorjattiin vuosina 2009–2013 ja yhdistettiin oikeuspalatsiin Galleria-käytävän ja suuren portaikon välityksellä. Erasmus- rakennus on katettu roosanvärisellä graniitilla. Rakennus on nimetty Erasmus Rotterdamilaisen mukaan. == Lähteet == Luokka:Euroopan unionin tuomioistuimen rakennukset ja rakennelmat
Thomas More ‑rakennus

Thomas More ‑rakennus on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Thomas More -rakennus on tuomioistuimen oikeuspalatsin toinen laajennusosa, ja se vihittiin käyttöön vuonna 1993. Thomas More ‑rakennuksesta löytyy unionin yleisen tuomioistuimen tuomareiden kabinetteja sekä kirjaamo. Rakennuksessa on kaksi istuntosalia: sininen sali ja vihreä sali sekä kokoussali. Thomas More -rakennus on rakennettu neljän sisäpihan ympärille ja sijoitettu Erasmus‑rakennuksen jatkeeseen. Rakennus toistaa Erasmus‑rakennuksen arkkitehtonisia ominaisuuksia. Aulan julkisivu on suunniteltu laajaksi, rakenteeltaan vaakatasossa olevaksi lasikaareksi, joka yhdistää Erasmus-ja Themis‑rakennukset. Rakennuksen modulaarinen kehikko on tehty betonista ja teräksestä. Julkisivut on tehty graniitista, ja niissä on käytetty lasitettua alumiinirakennetta. Rakennus on nimetty Thomas Moren mukaan. == Lähteet == Luokka:Euroopan unionin tuomioistuimen rakennukset ja rakennelmat
Andy Mackay

Andrew ”Andy” Mackay (s. 23. heinäkuuta 1946 Lostwithiel, Englanti) on brittiläinen puhallinsoittaja, joka soitti Roxy Music -yhtyeessä saksofonia ja oboeta. Hän oli mukana säveltämässä yhtyeelle monia kappaleita, joista tunnetuimpia on ”Love Is the Drug”. Roxy Musicin ohessa hän työskenteli 1970-luvulla myös tuottajana. Roxy Musicin hajottua vuonna 1983 Mackay muutti perheineen Irlantiin. Seuraavana vuonna hän perusti kitaristi Phil Manzaneran ja laulaja James Wraithin kanssa yhtyeen The Explorers, joka kuitenkin hajosi vuoteen 1986 mennessä. Mackay on levyttänyt myös sooloalbumeja. == Sooloalbumit == * * * Phil Manzanera & Andy Mackay: * Phil Manzanera & Andy Mackay: * Phil Manzanera & Andy Mackay: * Andy Mackay & The Metaphors: * * Phil Manzanera & Andy Mackay: == Lähteet == Luokka:Brittiläiset saksofonistit Luokka:Brittiläiset oboistit Luokka:Englantilaiset rockmuusikot Luokka:Vuonna 1946 syntyneet Luokka:Elävät henkilöt
Themis-rakennus

Themis‑rakennus on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Themis-rakennus on tuomioistuimen oikeuspalatsin kolmas laajennusosa, joka vihittiin käyttöön vuonna 1994. Rakennusta kutsuttiin alunperin C-rakennukseksi, ennen kuin se sain nimen Themis vuonna 2022. Themis-rakennuksessa sijaitsee Unionin yleisen tuomioistuimen suuri istuntosali sekä tuomareiden kabinetteja. Themis-rakennus muodostaa päätekohdan oikeuspalatsin alapuolelle rakennettujen rakennusten riville. Etelänpuoleinen julkisivu muodostuu puoliympyrän muotoisesta rotundasta, jossa sijaitsee unionin yleisen tuomioistuimen suuren istuntosalin takana oleva neuvottelusali. Tämän rakennuksen julkisivu on tehty graniitista, ja siinä on käytetty lasitettua alumiinirakennetta. Sitä koristaa pylväikkö, joka on tehty roosanvärisestä graniitista. Rakennus on nimetty Themis-jumalan mukaan. == Lähteet == Luokka:Euroopan unionin tuomioistuimen rakennukset ja rakennelmat
Comenius-torni

Comenius‑torni on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Comenius-torni on osa oikeuspalatsin neljättä laajennusta ja se on vihitty käyttöön vuonna 2008. Comenius-torni oli yhdessä kaksostorninsa Montesquieun kanssa maan korkein rakennus. Tornissa on 26 kerrosta ja se kohoaa 103 metrin korkeuteen. Nykyisin Rocca‑torni kohoaa tätäkin korkeammalle. Comenius-tornin kultainen väri on peräisin eloksoidusta alumiiniverkosta, joka toimii aurinkosuojana. Rakennus on nimetty Jan Amos Komenskýn mukaan. == Lähteet == Luokka:Euroopan unionin tuomioistuimen rakennukset ja rakennelmat
Montesquieu-torni

Montesquieu‑torni on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Montesquieu-torni on osa oikeuspalatsin neljättä laajennusta ja se on vihitty käyttöön vuonna 2008. Montesquieu-torni oli yhdessä kaksostorninsa Comeniuksen kanssa maan korkein rakennus. Tornissa on 26 kerrosta ja se kohoaa 103 metrin korkeuteen. Nykyisin Rocca‑torni kohoaa tätäkin korkeammalle. Montesquieu-tornin kultainen väri on peräisin eloksoidusta alumiiniverkosta, joka toimii aurinkosuojana. Rakennus on nimetty Montesquieun paronin mukaan. == Lähteet == Luokka:Euroopan unionin tuomioistuimen rakennukset ja rakennelmat
Rocca-torni

Rocca‑torni on Euroopan unionin tuomioistuimen Luxemburgissa sijaitseva rakennus, joka on osa Oikeuspalatsi-kompleksia. Rocca-torni on vihitty käyttöön syyskuussa 2019. Rocca-tornissa on 29 kerrosta ja se on 118 metriä korkea. Rocca-torni on Luxemburgin korkein rakennus. Torni koostuu yhdestä rakennuksesta, vaikka se näyttää ulospäin kahdelta vierekkäiseltä tornilta. Rakennus on nimetty Giustina Roccan mukaan. == Lähteet == Luokka:Euroopan unionin tuomioistuimen rakennukset ja rakennelmat Luokka:Luxemburgin rakennukset ja rakennelmat
Galleria-käytävä

Galleria-käytävä () on Euroopan unionin tuomioistuimen Luxemburgissa sijaitseva sisäkatu, joka on osa Oikeuspalatsi-kompleksia. Galleria-käytävä yhdistää Erasmus-rakennuksen ja Oikeuspalatsin, ja se on valmistunut peruskorjauksen 2009–2013 yhteydessä. Galleria-käytävä on 310 metriä pitkä, kahdeksan metriä leveä ja 9,85 metriä korkea. == Lähteet == Luokka:Euroopan unionin tuomioistuimen rakennukset ja rakennelmat
Trapstar

Trapstar on brittiläinen, kansainvälisesti tunnettu vaatemerkki. Se on kolmen muotia seuranneen ystävyksen (jotka esiintyvät nimillä Lee Trapped, Mikey Trapstar ja Will Trapstar) Lontoossa perustama katu- ja nuorisomuodin brändi. Trapstarin tuotevalikoima sai alkunsa vuonna 2008 (joidenkin lähteiden mukaan 2005 tai 2006) perustajien omaan käyttöön ja ystäville valmistetuista t-paidoista. Tarjonta laajeni sittemmin muun muassa huppareihin, takkeihin ja collegehousuihin. Niitä markkinointiin aluksi suullisesti, sosiaalisen median välityksellä ja tekstiviesteillä. Sitten vaatemerkki oli esillä myös pop-up -myymälöissä. Vuonna 2010 tuotemerkin ensimmäinen oma kivijalkamyymälä avattiin Portobello Roadilla Lontoon Notting Hillin kaupunginosassa. Tuotemerkistä vastaa yksityisesti omistettu Trapstar London -yritys. Vaatteet valmistetaan muun muassa Turkissa ja Kiinassa. Yrityksen tuotteet ja asiakaspalvelu ovat saaneet tasoltaan vaihtelevia arvioita. == Lähteet == == Aiheesta muualla == * Yrityksen verkkosivusto (trapstarlondon.com) * Interview: Mikey Trapstar Speaks on Designing Rihanna and Eminem's "Monster" Tour Merch and Wanting to Work With Jay Z (27.8.2014) (complex.com) * Karizza Sanchez (7.4.2015) Mikey Trapstar’s 8 Secrets To Starting A Successful Streetwear Brand (complex.com) * Ruth Fajemirokun (1.12.2015) The Rise of Trapstar London (menswearstyle.co.uk) Luokka:Tekstiilivalmistajat Luokka:Vaatemerkit Luokka:Brittiläiset yritykset
Umberto Chiacchio

Umberto Chiacchio (8. helmikuuta 1930 Grumo Nevano – 18. lokakuuta 2001) Italian edustajainhuone . oli italialainen äärioikeistolainen poliitikko. Vuonna 1972 hänet valittiin parlamenttiin Italian sosiaalinen liikeissa (MSI) ja hän oli valtiovarainministeriön rahoituskomission jäsen. ==Lähteet== Luokka:Italialaiset fasistiset poliitikot Luokka:Vuonna 1930 syntyneet Luokka:Vuonna 2001 kuolleet
Harjavallan jäähalli

Harjavallan jäähalli eli Puustelli-areena on Harjavallan keskustassa sijaitseva jäähalli, joka on valmistunut vuonna 2003. Hallin rakentamista alettiin suunnitella vuonna 1998 ja rakennustyöt aloitettiin kesällä 2002.Hallin historia Harjavallan jäähallin katsomokapasiteetti on 550 henkilöä.Puustelliareena Jäähallin käyttäjänä on harjavaltalainen jääkiekkoseura Kuparikiekko. == Lähteet == == Aiheesta muualla == *Puustelli Areena Luokka:Suomen jäähallit Luokka:Harjavallan rakennukset ja rakennelmat
Rinaldo Del Bo

Rinaldo Del Bo (19. marraskuuta 1916 – 16. tammikuuta 1991) oli italialainen poliitikko, joka toimi Euroopan unionin edeltäjän Euroopan hiili- ja teräsyhteisön johtokunnan puheenjohtajana 23. lokakuuta 1963 – 28. helmikuuta 1967. == Lähteet == Luokka:Euroopan unionin vaikuttajat Luokka:Italialaiset poliitikot Luokka:Vuonna 1916 syntyneet Luokka:Vuonna 1991 kuolleet
Bahrainin Grand Prix 2024

Bahrainin Grand Prix 2024 (virallisesti Formula 1 Gulf Air Bahrain Grand Prix 2024) oli Formula 1 -kauden avausosakilpailu, joka ajettiin 2. maaliskuuta Bahrainin moottoriradalla Sakhirissa Bahrainissa. == Vapaat harjoitukset == Bahrainin osakilpailun ensimmäiset vapaat harjoitukset ajettiin kaudella ensimmäistä kertaa torstaina, joissa nopeimman kierrosajan ajoi Racing Bullsin Daniel Ricciardo ennen McLarenin Lando Norrisia ja Oscar Piastria. Toisten vapaiden harjoitusten nopein oli Mercedeksen Lewis Hamilton ennen tallikaveriaan George Russellia ja Aston Martinin Fernando Alonsoa. Kolmansien vapaiden harjoitusten nopein oli Ferrarin Carlos Sainz, Alonso oli toinen ja Red Bullin Max Verstappen kolmas. == Aika-ajot == Verstappen ajoi paalupaikalle, Ferrarin Charles Leclerc oli toinen ja Russell kolmas. == Kilpailu == Kilpailussa koettiin kyseenlainen tilanne, kun Racing Bullsin Yuki Tsunoda päästi Ricciardon ohitseen tallimääräyksellä tallin yrittäessä ottaa kiinni ja ohittaa Haasin Kevin Magnussen, mutta yrityksen epäonnistuttua Ricciardo ei antanut sijoitustaan takaisin Tsunodalle. Verstappen ajoi kilpailun voittoon ennen tallikaveriaan Sergio Péreziä ja Sainz oli kolmas. == Lähteet == Luokka:Bahrainin Grand Prix Luokka:Osakilpailut Formula 1 -kaudella 2024
Saudi-Arabian Grand Prix 2024

Saudi-Arabian Grand Prix 2024 (virallisesti Formula 1 STC Saudi Arabian Grand Prix 2024) oli Formula 1 -kauden toinen osakilpailu, joka ajettiin 9. maaliskuuta Jeddan katuradalla Saudi-Arabiassa. == Vapaat harjoitukset == Ensimmäisten vapaiden harjoitusten nopein oli Red Bullin Max Verstappen ennen Aston Martinin Fernando Alonsoa ja Red Bullin Sergio Péreziä. Alonso oli toisten vapaiden harjoitusten nopein, Mercedeksen George Russell oli toinen ja Verstappen kolmas. Kolmansissa vapaissa harjoituksissa Ferrari Carlos Sainz ei voinut ajaa umpilisäkkeen tulehduksen vuoksi, jolloin hänen tilalleen valittiin testi- ja varakuljettaja Oliver Bearman. Verstappen oli kolmansien vapaiden harjoitusten nopein, Ferrarin Charles Leclerc oli toinen ja Pérez kolmas. == Aika-ajot == Verstappen ajoi paalupaikalle, Leclerc oli toinen ja Pérez kolmas. == Kilpailu == Verstappen ajoi kilpailun voittoon ennen Péreziä ja Leclerciä. == Muuta == *Oliver Bearmanin debyyttikilpailu Formula 1 -sarjassa, kun Ferrarin Carlos Sainz joutui jättämään kilpailuviikonlopun kesken umpilisäkkeen tulehduksen vuoksi. Bearman ajoi ensimmäiset MM-pisteensä sijoittumalla kilpailussa seitsemänneksi ja hänet valittiin samalla päivän kuljettajaksi. * Max Verstappenin 100. palkintokorokesijoitus. == Lähteet == Luokka:Saudi-Arabian Grand Prix Luokka:Osakilpailut Formula 1 -kaudella 2024
Australian Grand Prix 2024

Australian Grand Prix 2024 (virallisesti Formula 1 Rolex Australian Grand Prix 2024) oli Formula 1 -kauden kolmas osakilpailu, joka ajettiin 24. maaliskuuta Albert Parkin katuradalla Australiassa. == Vapaat harjoitukset == Ensimmäisissä vapaissa harjoituksissa Williamsin Alexander Albon kolaroi autonsa ratavalliin, minkä seurauksena hän ei voinut osallistua toisiin vapaisiin harjoituksiin. Albonin tallikaveri Logan Sargeant joutui luovuttamaan autonsa Albonille ja hän oli sivussa loput osakilpailuviikonlopusta. Ensimmäisten vapaiden harjoitusten nopein oli McLarenin Lando Norris ennen Red Bullin Max Verstappenia ja Mercedeksen George Russellia. Ferrarin Charles Leclerc oli toisten vapaiden harjoitusten nopein, Verstappen oli toinen ja Ferrarin Carlos Sainz kolmas. Leclerc, Verstappen ja Sainz olivat nopeimmat kuljettajat myös kolmansissa vapaissa harjoituksissa. == Aika-ajot == Verstappen ajoi paalupaikalle, Sainz oli toinen ja Red Bullin Sergio Pérez kolmas. Aika-ajojen jälkeen tuomaristo antoi Pérezille 3 lähtöruudun rangaistuksen kilpailuun, koska hän oli estellyt Haasin Nico Hülkenbergiä tämän aikakierroksella, rangaistuksen seurauksena Norris nousi kolmanteen lähtöruutuun. == Kilpailu == Kilpailun lähdössä Verstappen pystyi pitämään kärkipaikkansa, kunnes Sainz ohitti hänet toisen kierroksen aikana ja Verstappen joutui keskeyttämään kilpailunsa jarruvikaan kierrosta myöhemmin. Kilpailun toinen keskeytys tapahtui 17:nnellä kierroksella, kun Mercedeksen Lewis Hamiltonin auton voimayksikkö hajosi ja hän pysäköi autonsa radanvarteen. Mercedeksen vaikeudet jatkuivat, kun Russell yritti ajaa Aston Martinin Fernando Alonsoa kiinni ja hän keskeytti osuttuaan ratavalliin viimeisten kierrosten aikana. Alonso sai tilanteesta vaarallisen ajotavan vuoksi 20 sekunnin aikarangaistuksen kilpailun jälkeen, minkä vaikutuksesta hän putosi kuudennelta sijoitukseltaan kahdeksanneksi. Sainz ajoi kilpailun voittoon ennen Leclerciä ja Norrisia. == Lähteet == Luokka:Australian Grand Prix Luokka:Osakilpailut Formula 1 -kaudella 2024
Japanin Grand Prix 2024

Japanin Grand Prix 2024 (virallisesti Formula 1 MSC Cruises Japanese Grand Prix 2024) oli Formula 1 -kauden neljäs osakilpailu, joka ajettiin 7. huhtikuuta Suzukan moottoriradalla Japanissa. == Vapaat harjoitukset == Ensimmäisissä vapaissa harjoituksissa Racing Bullsin Daniel Ricciardon tilalla ajoi testikuljettaja Ayumu Iwasa, joka oli lopputuloksissa 16. Williamsin Logan Sargeant menetti autonsa hallinnan ja hän kolaroi ratavalliin. Red Bullin Max Verstappen oli ensimmäisten vapaiden harjoitusten nopein ennen tallikaveriaan Sergio Péreziä ja Ferrarin Carlos Sainzia. Toisten vapaiden harjoitusten nopein oli McLarenin Oscar Piastri, Mercedeksen Lewis Hamilton oli toinen ja Ferrarin Charles Leclerc kolmas sateisissa olosuhteissa. Verstappen oli kolmansien vapaiden harjoitusten nopein, Pérez oli toinen ja Mercedeksen George Russell kolmas. == Aika-ajot == Verstappen ajoi paalupaikalle, Pérez oli toinen ja McLarenin Lando Norris kolmas. == Kilpailu == Kilpailun lähdössä Ricciardo ja Williamsin Alexander Albon kolaroivat keskenään, minkä vuoksi molemmat kuljettajat keskeyttivät kilpailunsa ja radalle otettiin korjaustöiden ajaksi punaiset liput. Verstappen ajoi kilpailun voittoon, Pérez oli toinen ja Sainz kolmas. == Muuta == * Williamsin Logan Sargeant joutui ajamaan osakilpailuviikonlopun tallikaveri Alexander Albonin vanhalla korjatulla autolla, koska tallilla ei ollut mukana uutta autonkoria. * Ferrarin Charles Leclerc ajoi osakilpailun erikoisväritteisellä kypärällä, koska hän halusi kunnioittaa vuonna Japanin osakilpailussa onnettomuuteen joutuneen ja vuonna 2015 kuolleen Jules Bianchin muistoa. == Lähteet == Luokka:Japanin Grand Prix Luokka:Osakilpailut Formula 1 -kaudella 2024
Kiinan Grand Prix 2024

Kiinan Grand Prix 2024 (virallisesti Formula 1 Lenovo Chinese Grand Prix 2024) oli Formula 1 -kauden viides osakilpailu, joka ajettiin 21. huhtikuuta Shanghain moottoriradalla Shanghaissa Kiinassa. == Vapaat harjoitukset == Vapaiden harjoitusten aikana radan nurmikko syttyi palamaan, minkä vuoksi harjoitukset jouduttiin keskeyttämään varttitunnin verran sammutustöiden ajaksi. Vapaiden harjoitusten nopein nopein oli Aston Martinin Lance Stroll ennen McLarenin Oscar Piastria ja Red Bullin Max Verstappenia. == Sprinttiaika-ajot == Epävakaiden sääolosuhteiden sprinttiaika-ajoissa kärkipaikalle ajoi McLarenin Lando Norris, Mercedeksen Lewis Hamilton oli toinen ja Aston Martinin Fernando Alonso oli kolmas. Verstappenilla oli vaikeuksia sadekelillä ja hänen aikansa riitti neljänteen tilaan. == Sprinttikilpailu == Sprinttikilpailun lähdössä Norris menetti kärkipaikkansa Hamiltonille ajettuaan avausmutkan leveäksi. Verstappen ajoi sprinttikilpailun voittoon, Hamilton oli toinen ja Red Bullin Sergio Pérez kolmas. Kilpailun ainoa keskeyttäjä oli Alonso, joka sai lisäksi tuomaristolta aikarangaistuksen kolaroituaan Ferrarin Carlos Sainzin kanssa. == Aika-ajot == Verstappen ajoi paalupaikalle ennen Péreziä ja Alonsoa. == Kilpailu == Kilpailun lähdössä Verstappen säilytti kärkipaikkansa, mutta Alonso ohitti Pérezin ja nousi toiseksi. Sauberin Valtteri Bottas keskeytti kilpailunsa moottorivikaan. Tilanteesta seuranneen turva-auton takana Stroll teki ajovirheen ajamalla Racing Bullsin Daniel Ricciardon perään, minkä seurauksena Ricciardo keskeytti kilpailunsa myöhemmin. Myös heidän edessään ajanut Piastri sai samasta peräänajosta vaurioita autoonsa. Kolmas keskeytys tapahtui Ricciardon tallikaverille Yūki Tsunodalle, kun hän kolaroi Haasin Kevin Magnussenin kanssa. Verstappen ajoi kilpailun voittoon, Norris oli toinen ja Pérez kolmas. == Muuta == *Daniel Ricciardo sai kolmen lähtöruudun rangaistuksen Miamin osakilpailuun, koska hän ohitti Nico Hülkenbergin sääntöjenvastaisesti turva- autotilanteen aikana. == Lähteet == 2024 Luokka:Osakilpailut Formula 1 -kaudella 2024
Miamin Grand Prix 2024

Miamin Grand Prix 2024 (virallisesti Formula 1 Crypto.com Miami Grand Prix 2024) oli Formula 1 -kauden kuudes osakilpailu, joka ajettiin 5. toukokuuta Miamin katuradalla Miami Gardensissa Floridassa Yhdysvalloissa. == Vapaat harjoitukset == Vapaissa harjoituksissa Ferrarin Charles Leclerc aiheutti radalle punaiset liput, kun hän pyörähti mutkassa 16, eikä heti saanut peruutusvaihdetta päälle. Red Bullin Max Verstappen oli vapaiden harjoitusten nopein ennen McLarenin Oscar Piastria ja Ferrarin Carlos Sainzia. == Sprinttiaika-ajot == Sprinttiaika-ajoissa Sauberin Valtteri Bottas sai kolmen lähtöruudun rangaistuksen sprinttikilpailuun vaaratilanteesta, missä hän ajoi liian hitaasti eikä huomannut mutkaan kääntymisen aikana takanaan ajanutta Piastria. Sprinttiaika-ajojen paalupaikalle ajoi Verstappen, Leclerc oli toinen ja Red Bullin Sergio Pérez kolmas. == Sprinttikilpailu == Sprinttikilpailun lähdössä Aston Martinin Fernando Alonso väisti ohitusta yrittänyttä Mercedeksen Lewis Hamiltonia, minkä seurauksena Alonso kolaroi tallikaverinsa Lance Strollin sekä McLarenin Lando Norrisin kanssa. Norris pyörähti ja keskeytti kilpailunsa, jolloin turva-auto otettiin radalle. Verstappen ajoi sprinttikilpailun voittoon, Leclerc oli toinen ja Pérez kolmas. == Aika-ajot == Verstappen ajoi paalupaikalle, Leclerc oli toinen ja Sainz kolmas. == Kilpailu == Norris ajoi kilpailun voittoon, Verstappen oli toinen ja Leclerc kolmas. == Muuta == *Daniel Ricciardo sai kolmen lähtöruudun rangaistuksen kilpailuun, koska hän ohitti Nico Hülkenbergin sääntöjenvastaisesti turva-autotilanteen aikana Kiinan osakilpailussa. *Valtteri Bottas sai kolmen lähtöruudun rangaistuksen sprinttikilpailuun, koska hän ajoi liian hitaasti ja varomattomasti Oscar Piastrin edessä sprinttiaika-ajoissa. *Ferrari ajoi kilpailuviikonlopun aikana erikoisväritteisellä autolla, koska talli juhlisti Ferrarin 70-vuotisjuhlaa Yhdysvaltain maaperällä. *Lando Norrisin uran ensimmäinen voitto. == Lähteet == Luokka:Miamin Grand Prix Luokka:Osakilpailut Formula 1 -kaudella 2024
The Rocker

The Rocker on yhdysvaltalainen musiikkiaiheinen komediaelokuva vuodelta 2008. Elokuvan on ohjannut Peter Cattaneo ja käsikirjoituksista vastasivat Maya Forbes ja Wallace Wolodarsky. Elokuvan pääosissa nähdään Rainn Wilson, Christina Applegate, Jeff Garlin, Josh Gad, Teddy Geiger ja Emma Stone. Elokuva sai ensi-iltansa Yhdysvalloissa 20. elokuuta 2008. == Juoni == Rainn Wilson ottaa lavan haltuun tässä villiäkin villimmässä "toteuta unelmasi ja nolostuta perheesi - hinnalla millä hyvänsä" komediassa. Robert "Fish" Fishman saa huvittavan toisen mahdollisuuden tähteyteen - 20 vuotta sen jälkeen kun tuli potkituksi ulos melkein kuuluisasta tukkahevibändistä - liittyessään lukioikäisen sukulaispoikansa koulubändiin. Tahtiakaan missaamatta Fish vannoo ottavansa paikkansa rockjumalana, titteli jonka on aina ajatellut itselleen kuuluvanbvieden samalla nuoret bändikaverinsa matkalle, jota he eivät tule unohtamaan. == Näyttelijät == * Rainn Wilson - Robert “Fish” Fishman * Christina Applegate - Kim Powell * Josh Gad - Matt Gadman * Teddy Geiger - Curtis Powell * Emma Stone - Amelia Stone * Jason Sudeikis - David Marshall * Jane Lynch - Lisa Gadman * Jeff Garlin - Stan Gadman * Will Arnett - Lex Drennan * Fred Armisen - Wayne Kerr * Howard Hesseman - Nev Gator * Lonny Ross - Timmy Sticks * Bradley Cooper - Trash Grice * Jon Glaser - Billy Ault * Demetri Martin - Kip * Aziz Ansari - Aziz * Nicole Arbour - Trashy Groupy * Pete Best - Mies linja-auto pysäkillä * Jane Krakowski - Carol * Samantha Weinstein - Violet * Jonathan Malen - Jeremy * Laura de Carteret - Amelian äiti Luokka:Vuoden 2008 yhdysvaltalaiset elokuvat Luokka:Yhdysvaltalaiset komediaelokuvat
Zootropolis – eläinten kaupunki 2

Zootropolis – eläinten kaupunki 2 () on vuonna 2025 ensi-iltansa saava Disneyn animaatioelokuva. Luokka:Vuoden 2025 yhdysvaltalaiset elokuvat Luokka:Disneyn animaatioelokuvat
Emilia-Romagnan Grand Prix 2024

Emilia-Romagnan Grand Prix 2024 (virallisesti Formula 1 MSC Cruises Gran Premio del Made in Italy e dell’Emilia-Romagna 2024) oli Formula 1 -kauden seitsemäs osakilpailu, joka ajettiin 19. toukokuuta Autodromo Enzo e Dino Ferrarin moottoriradalla Imolassa Italiassa. == Vapaat harjoitukset == Ensimmäisissä vapaissa harjoituksissa Haas ajatti testikuljettajaansa Oliver Bearmania. Harjoitusten aikana radalla heilutettiin punaisia lippuja, kun Williamsin Alexander Albon keskeytti ajonsa tekniseen vikaan ja hänen autonsa jäi radanvarteen. Ensimmäisten vapaiden harjoitusten nopein oli Ferrarin Charles Leclerc ennen Mercedeksen George Russellia ja Ferrarin Carlos Sainzia. Leclerc oli myös toisten vapaiden harjoitusten nopein, McLarenin Oscar Piastri oli toinen ja Racing Bullsin Yūki Tsunoda kolmas. Kolmansissa vapaissa harjoituksissa Aston Martinin Fernando Alonso menetti autonsa hallinnan Rivazza-mutkassa ja hän kolaroi ratavalliin aiheuttaen punaiset liput radalle. Myös Red Bullin Sergio Pérez kolaroi ja aiheutti punaiset liput radalle harjoitusten aikana, kun hän ajoi liian nopeasti Variante Alta -mutkaan. Piastri oli kolmansien vapaiden harjoitusten nopein ennen tallikaveriaan Lando Norrisia ja Sainz oli kolmas. == Aika-ajot == Red Bullin Max Verstappen ajoi paalupaikalle, Piastri oli toinen ja Norris kolmas. Aika-ajojen jälkeen tuomaristo antoi Piastrille kolmen lähtöruudun rangaistuksen, koska hän oli estellyt Haasin Kevin Magnussenia aika-ajoissa, minkä seurauksena Norris nousi toiseen lähtöruutuun ja Leclerc kolmanteen. == Kilpailu == Alonso joutui lähtemään kilpailuun varikkosuoralta, koska hänen autonsa jousitusta muutettiin aika-ajojen jälkeen. Kilpailun lähdössä Verstappen säilytti kärkipaikkansa taistelussaan Norrisia vastaan. Verstappen voitti kilpailun, Norris oli toinen ja Leclerc kolmas. Kilpailun ainoa keskeyttäjä oli Albon, jonka kilpailu meni pieleen epäonnistuneen renkaanvaihdon vuoksi ja sen myötä talli määräsi hänet keskeyttämään kilpailun loppuvaiheessa. == Muuta == Osakilpailuviikonlopun aikana muisteltiin kauden San Marinon GP:ssä kuolleita Roland Ratzenbergeriä ja Ayrton Sennaa. == Lähteet == Luokka:Emilia-Romagnan Grand Prix Luokka:Osakilpailut Formula 1 -kaudella 2024
Monacon Grand Prix 2024

Monacon Grand Prix 2024 (virallisesti Formula 1 Grand Prix de Monaco 2024) oli Formula 1 -kauden kahdeksas osakilpailu, joka ajettiin 26. toukokuuta Monacon katuradalla Monacossa. == Vapaat harjoitukset == Ensimmäisten vapaiden harjoitusten nopein oli Mercedeksen Lewis Hamilton ennen McLarenin Oscar Piastria ja Mercedeksen George Russellia. Ferrarin Charles Leclerc oli toisten vapaiden harjoitusten nopein, Hamilton toinen ja Aston Martinin Fernando Alonso kolmas. Leclerc oli myös kolmansien vapaiden harjoitusten nopein, Red Bullin Max Verstappen toinen ja Hamilton kolmas. == Aika-ajot == Leclerc ajoi paalupaikalle ennen Piastria ja Ferrarin Carlos Sainzia. Haasin kuljettajien Nico Hülkenbergin ja Kevin Magnussenin tulokset hylättiin aika-ajojen jälkeen, koska heidän autojensa takasiivet olivat sääntöjenvastaiset. == Kilpailu == Kilpailun ensimmäisellä kierroksella punaiset liput otettiin radalle, kun Magnussen, Pérez ja Hülkenberg kolaroivat keskenään aiheuttaen vaurioita ja romua radalle. Leclerc ajoi kilpailun voittoon, Piastri oli toinen ja Sainz kolmas. == Lähteet == Luokka:Monacon Grand Prix Luokka:Osakilpailut Formula 1 -kaudella 2024
Koskitila

Koskitila on tila, johon kuuluu pelkkä koski tai koski ja rannalla oleva tontti. Vesialueen isojaossa koskitilaksi muodostettiin kylän tilojen yhteiseksi alueeksi muusta vesialueesta erotettu koski. Yhteisalueena olevasta koskesta tai sen osasta on mahdollista lohkomalla muodostaa koskitila.Kiinteistönmuodostamislaki 554/1995, 20 §. Muodostamisen edellytys on, että sitä haluaville yhteisen kosken osakkaille kuuluu yhteisestä koskesta vähintään kolmannes.Kiinteistönmuodostamislaki 554/1995, 23 §. Koskitilan omistajiksi tulevat ne tilanomistajat, joilla on osuus yhteiseen koskeen, ja ne, joille tilanomistajat ovat luovuttaneet koskiosuutensa. Koskitilaa ei saa halkoa.Kiinteistönmuodostamislaki 554/1995, 47 §. ==Lähteet== ==Aiheesta muualla== * Koskitila Tieteen termipankissa Luokka:Kiinteistöoikeus
Siltakuormasto

Siltakuormasto oli vesistöjen ylityksessä tarvittavien sotasiltojen rakentamiseen käytettäviä rakennustarvikkeita kuljettava kuormasto. Se oli tavallisesti liitetty sotatoimiyhtymään sen pioneerien työhön käytettäviä tarvikkeita kuljettamaan. Sotasillat olivat joko kuormaston kuljettamasta kalustosta rakennettuja kalustosiltoja tai sillan rakennuspaikan läheltä saatavista tarvikkeista tehtyjä kenttäsiltoja. ==Lähteet== Luokka:Sillat Luokka:Tukevat aselajit
Vili Alitalo

Vili Anton Nikonpoika Alitalo (s. 3. tammikuuta 2003 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä, mutta Alitalo osaa pelata myös laidassa. == Ura == Alitalo on Hämeenlinnan Pallokerhon kasvatti. Kaudella 2018–2019 hän toimi seuran C-nuorten kapteenina. Alitalo oli C-nuorten SM-sarjassa joukkueensa paras syöttäjä ja hän jakoi sisäisen pistepörssin voiton Juho Lukkarin kanssa tehoilla 6+15=21. Kaudella 2020–2021 Alitalo toimi HPK:n U18-joukkueen varakapteenina. Hän oli joukkueen paras pistemies ja maalintekijä tehoilla 12+8=20. Kaudeksi 2023–2024 Alitalo nimettiin HPK:n U20-joukkueen kapteeniksi. Hän voitti joukkueen sisäisen piste- ja syöttöpörssin tehoilla 22+34=56, joilla Alitalo sijoittui U20 SM- sarjan pistepörssissä yhdeksänneksi. 3\. helmikuuta 2024 hän teki HPK:n kanssa kevääseen 2025 asti ulottuvan ja yhden optiovuoden sisältävän SM- liigasopimuksen. Alitalo teki liigadebyyttinsä samana päivänä ottelussa Tapparaa vastaan. Hänet merkittiin HPK:n nelosketjun vasempaan laitaan Juho Järvelän ja Samuli Aaltosen viereen. Alitalo sai ottelussa jääaikaa 9.29 minuuttia. Liigauransa avausmaalin hän teki kymmenennessä ottelussaan 1. maaliskuuta 2024 vieraissa Vaasan Sportia vastaan. Alitalo pelasi SM-liigassa loppukauden aikana kaikkiaan 15 runkosarjaottelua tehopistein 1+3=4. == Muuta == Alitalo harrasti lapsena myös Hämeenlinnan Teatterissa sekä omien sanojensa mukaan myös kesäteatterissa ja myös Miniteatterissa. Hän esiintyi 11-vuotiaana myös Miika Nousiaisen samannimiseen romaaniin perustuvassa Vadelmavenepakolainen-elokuvassa vuonna 2014, jossa Alitalo näytteli Sakaria. Hänen äitinsä on näyttelijä Henna-Maija Alitalo. Alitalo valmistui ylioppilaaksi Hämeenlinnan lyseon lukiosta keväällä 2023. == Tilastot == 2020–2021 HPK U20-SM 1 0 0 0 0 – – – – – 2021–2022 HPK U20-SM 42 8 7 15 12 – – – – – 2022–2023 HPK (A) U20-SM 34 11 15 26 12 – – – – – 2023–2024 HPK (C) U20-SM 37 22 34 56 22 3 1 2 3 0 HPK SM-liiga 15 1 3 4 2 – – – – – 1 kausi yhteensä SM-liiga 15 1 3 4 2 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Hämeenlinnan Pallokerhon pelaajat Luokka:Vuonna 2003 syntyneet Luokka:Elävät henkilöt
Kanadan Grand Prix 2024

Kanadan Grand Prix 2024 (virallisesti Formula 1 AWS Grand Prix du Canada 2024) oli Formula 1 -kauden yhdeksäs osakilpailu, joka ajettiin 9. kesäkuuta Circuit Gilles-Villeneuven osittaisella katuradalla Montrealissa Kanadassa. == Vapaat harjoitukset == Ensimmäisissä vapaissa harjoituksissa Alpine ajatti testikuljettajaansa Jack Doohania. McLarenin Lando Norris oli ensimmäisten vapaiden harjoitusten nopein ennen Ferrarin Carlos Sainzia ja Charles Leclerciä. Toisten vapaiden harjoitusten nopein oli Aston Martinin Fernando Alonso, Mercedeksen George Russell oli toinen ja Aston Martinin Lance Stroll kolmas. Mercedeksen Lewis Hamilton oli kolmansien vapaiden harjoitusten nopein, Red Bullin Max Verstappen oli toinen ja Russell kolmas. == Aika-ajot == Russell ajoi paalupaikalle, Verstappen sijoittui toiseksi samalla kierrosajalla ja Norris oli kolmas. == Kilpailu == Verstappen ajoi kilpailun voittoon ennen Norrisia ja Russellia. == Muuta == * Esteban Ocon sai viiden lähtöruudun rangaistuksen kilpailuun kolaroituaan tallikaverinsa Pierre Gaslyn kanssa Monacon osakilpailussa. == Lähteet == Luokka:Kanadan Grand Prix Luokka:Osakilpailut Formula 1 -kaudella 2024
Espanjan Grand Prix 2024

Espanjan Grand Prix 2024 (virallisesti Formula 1 Aramco Gran Premio de España 2024) oli Formula 1 -kauden 10. osakilpailu, joka ajettiin 23. kesäkuuta Circuit de Barcelona-Catalunyan moottoriradalla Barcelonassa Espanjassa. == Vapaat harjoitukset == McLarenin Lando Norris oli ensimmäisten vapaiden harjoitusten nopein ennen Red Bullin Max Verstappenia ja Ferrarin Carlos Sainzia. Mercedeksen Lewis Hamilton oli toisten vapaiden harjoitusten nopein, Sainz oli toinen ja Norris kolmas. Sainz oli kolmansien vapaiden harjoitusten nopein, Norris toinen ja Ferrarin Charles Leclerc kolmas. == Aika-ajot == Norris ajoi paalupaikalle, Verstappen oli toinen ja Hamilton kolmas. == Kilpailu == Verstappen ajoi kilpailun voittoon, Norris oli toinen ja Hamilton kolmas. == Muuta == * Sergio Pérez sai lähtöruuturangaistuksen kilpailuun, koska hän ei noudattanut tuomariston määräyksiä edellisessä Kanadan osakilpailussa. == Lähteet == 2024 Luokka:Osakilpailut Formula 1 -kaudella 2024
Itävallan Grand Prix 2024

Itävallan Grand Prix 2024 (virallisesti Formula 1 Qatar Airways Austrian Grand Prix 2024) oli Formula 1 -kauden 11. osakilpailu, joka ajettiin 30. kesäkuuta Red Bull Ringin moottoriradalla Spielbergissä Itävallassa. == Vapaat harjoitukset == Red Bullin Max Verstappen oli vapaiden harjoitusten nopein ennen McLarenin Oscar Piastria ja Ferrarin Charles Leclerciä. == Sprinttiaika- ajot == Verstappen ajoi sprinttiaika-ajojen paalupaikalle, McLarenin Lando Norris oli toinen ja Piastri kolmas. == Sprinttikilpailu == Verstappen ajoi sprinttikilpailun voittoon ennen Piastria ja Norrisia. == Aika-ajot == Verstappen ajoi paalupaikalle, Norris oli toinen ja Mercedeksen George Russell kolmas. == Kilpailu == Russell ajoi kilpailun voittoon, Piastri oli toinen ja Ferrarin Carlos Sainz oli kolmas. == Lähteet == 2024 Luokka:Osakilpailut Formula 1 -kaudella 2024
Britannian Grand Prix 2024

Britannian Grand Prix 2024 (virallisesti Formula 1 Qatar Airways British Grand Prix 2024) oli Formula 1 -kauden 12. osakilpailu, joka ajettiin 7. heinäkuuta Silverstonen moottoriradalla Englannissa Yhdistyneessä kuningaskunnassa. == Vapaat harjoitukset == McLarenin Lando Norris oli ensimmäisten vapaiden harjoitusten nopein ennen Aston Martinin Lance Strollia ja McLarenin Oscar Piastria. Norris oli myös toisten vapaiden harjoitusten nopein, Piastri toinen ja Red Bullin Sergio Pérez kolmas. Kolmansien vapaiden harjoitusten nopein oli Mercedeksen George Russell ennen tallikaveriaan Lewis Hamiltonia ja Norris oli kolmas. == Aika-ajot == Russell ajoi paalupaikalle, Hamilton oli toinen ja Norris kolmas. == Kilpailu == Hamilton ajoi kilpailun voittoon, Red Bullin Max Verstappen oli toinen ja Norris kolmas. == Lähteet == Luokka:Britannian Grand Prix Luokka:Osakilpailut Formula 1 -kaudella 2024
Unkarin Grand Prix 2024

Unkarin Grand Prix 2024 (virallisesti Formula 1 Hungarian Grand Prix 2024) oli Formula 1 -kauden 13. osakilpailu, joka ajettiin 21. heinäkuuta Hungaroringin moottoriradalla Mogyoródissa Unkarissa. == Vapaat harjoitukset == Ensimmäisten vapaiden harjoitusten nopein oli Ferrarin Carlos Sainz ennen Red Bullin Max Verstappenia ja Ferrarin Charles Leclerciä. McLarenin Lando Norris oli toisten vapaiden harjoitusten nopein, Verstappen oli toinen ja Sainz kolmas. Norris oli myös kolmansien vapaiden harjoitusten nopein ennen tallikaveriaan Oscar Piastria ja Verstappenia. == Aika-ajot == Norris ja Piastri ajoivat McLarenillle eturivin lähtöruudut, ensimmäisen kerran sitten vuoden 2012 Brasilian GP:n. Verstappen oli kolmas. == Kilpailu == Piastri ajoi kilpailun voittoon, mikä merkitsi hänelle uran ensimmäistä voittoa Formula 1:ssä ja hän oli ensimmäinen 2000-luvulla syntynyt kuljettaja, joka voitti Formula ykkösten Grand Prix'n. Norris sijoittui toiseksi, mikä merkitsi McLarenin ensimmäistä 1-2-sijoitusta sitten vuoden 2021 Italian Grand Prix’n. Kilpailu oli myös Lewis Hamiltonin 200:s palkintopaikka. == Lähteet == Luokka:Unkarin Grand Prix Luokka:Osakilpailut Formula 1 -kaudella 2024
Belgian Grand Prix 2024

Belgian Grand Prix 2024 (virallisesti Formula 1 Rolex Belgian Grand Prix 2024) oli Formula 1 -kauden 14. osakilpailu, joka ajettiin 28. heinäkuuta Circuit de Spa-Francorchamps’n moottoriradalla Belgiassa. == Vapaat harjoitukset == Ensimmäisten vapaiden harjoitusten nopein oli Red Bullin Max Verstappen ennen McLarenin Oscar Piastria ja Williamsin Alexander Albonia. McLarenin Lando Norris oli toisten vapaiden harjoitusten nopein, Piastri oli toinen ja Verstappen kolmas. Verstappen oli kolmansien vapaiden harjoitusten nopein, Piastri toinen ja Alpinen Pierre Gasly kolmas. == Aika-ajot == Verstappen ajoi kärkipaikalle, mutta hänen voimayksikkönsä vaihdon aiheuttaman rangaistuksen myötä Ferrarin Charles Leclerc ajoi paalupaikalle, Red Bullin Sergio Pérez nousi toiseksi ja Mercedeksen Lewis Hamilton kolmanneksi. == Kilpailu == Mercedeksen George Russell ajoi alun perin kilpailun voittoon, mutta hänet hylättiin alipainoisen auton vuoksi, minkä seurauksena Hamilton nousi kilpailun voittajaksi ennen Piastria ja Leclerciä. == Lähteet == Luokka:Belgian Grand Prix Luokka:Osakilpailut Formula 1 -kaudella 2024
Hollannin Grand Prix 2024

Hollannin Grand Prix 2024 (virallisesti Formula 1 Heineken Dutch Grand Prix 2024) oli Formula 1 -kauden 15. osakilpailu, joka ajettiin 25. elokuuta Circuit Zandvoortin moottoriradalla Alankomaissa. == Vapaat harjoitukset == Ensimmäisten vapaiden harjoitusten nopein oli McLarenin Lando Norris ennen Red Bullin Max Verstappenia ja Mercedeksen Lewis Hamiltonia. Mercedeksen George Russell oli toisten vapaiden harjoitusten nopein, McLarenin Oscar Piastri oli toinen ja Hamilton kolmas. Kolmansissa vapaissa harjoituksissa punaiset otettiin radalle, kun Williamsin Logan Sargeant kolaroi autonsa ratavalliin ja auto syttyi tuleen. Vapaiden harjoitusten nopein oli Alpinen Pierre Gasly, Haasin Kevin Magnussen toinen ja Sauberin Valtteri Bottas kolmas. == Aika-ajot == Norris ajoi paalupaikalle, Verstappen oli toinen ja Piastri kolmas. Williamsin Alexander Albon hylättiin, koska hänen autonsa pohja oli sääntöjenvastainen. == Kilpailu == Norris ajoi kilpailun voittoon ennen Verstappenia ja Ferrarin Charles Leclerciä. == Lähteet == Luokka:Hollannin Grand Prix Luokka:Osakilpailut Formula 1 -kaudella 2024